Vilja hefja tilraunaboranir eftir heitu vatni í nágrenni Akraness Á fundi sínum í gær , þriðjudag , lýsti bæjarstjórn Akraness yfir ánægju með þá ákvörðun stjórnar Orkuveitu Reykjavíkur að byggja nýjan heitavatnsgeymi fyrir Akranessvæðið sem mun taka 6000 rúmmetra af vatni en núverandi tankur tekur 2000 rúmmetra . „ Bæjarstjórn Akraneskaupstaðar leggur þó áherslu á að þegar verði hafist handa við að leita að framtíðarlausn varðandi hitaveitumál á Akranesi . Í því felst bæði að hefja tilraunaboranir eftir heitu vatni í nágrenni Akraness og að flýta endurbótum við Deildartunguæðina eins og kostur er , “ segir m.a. í bókun frá bæjarstjórnarfundinum . Áðurgreind áform birtast í endurskoðari fjárfestingaráætlun OR og voru tilkynnt bréflega til Akraneskaupstaðar sl. mánudag . Þar er óskað eftir samstarfi um staðarval , breytingar á skipulagi og í leyfismálum . Akraneskaupstaður hefur boðað íbúafund um hitaveitumálin , annað kvöld fimmtudaginn 12. desember kl. 20 í Tónbergi . ,, Við vonum að fólk sjái sér fært að mæta á fundinn , þó margir séu án efa önnum kafnir við jólaundirbúning þessa dagana “ segir Regína Ásvaldsdóttir bæjarstjóri . Í samtali við Skessuhorn sagði hún brýnt að fá nánari kynningu hjá stjórnendum Orkuveitunnar á þeim aðgerðum sem fyrirtækið hyggst grípa til vegna tíðra bilana . Ennfremur um framtíðarsýn fyrirtækisins hvað varðar vatnsöflun fyrir Akranes .